|  |
| --- |
| **Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága** |

|  |  |  |  |
| --- | --- | --- | --- |
| **Ügyiratszám:**   | **K/801-3/2024.**  |  |  |

**J E G Y Z Ő K Ö N Y V**

Készült **2024. február 08-án 9:30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Csiki István, Gelencsér Attila, Velkyné Ball Andrea, Keszei Balázs, Dr. Koczor Gábor és Molnár Zoltán,
* Básthy Béla polgármester,
* Dr. Zalán Gábor jegyző,
* Dr. Nagy Edina aljegyző,
* Dr. Dömötör Ramóna mb. igazgatási osztályvezető,
* Cserkutiné Stipsics Edina osztályvezető,
* Pócza István Zoltán intézményvezető,
* Révész József intézményvezető,
* Kövesdi Gáborné főigazgató,
* Raposa Helga intézményvezető,
* Eső Attila Kft. igazgató,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket, megállapítja, hogy a bizottság **7 fővel határozatképes.**

**Fekete-Pataki Edit** bizottsági elnök **nyílt ülés keretében** kéri a**z Élő Forrás Hagyományőrző Egyesület és a Hunyor Népfőiskola által kezdeményezett Közelítési Programot** a 12. napirendi pontként történő felvételét, és annak megtárgyalását.

**Fekete-Pataki Edit** bizottsági elnök ezt követően **zárt ülés keretében** kéri a **Véleményezés Önkormányzati bérlakás cseréjének** **tárgyában** a 2. napirendi pontként történő felvételét és megtárgyalását.

**Fekete-Pataki Edit** szavazásra bocsátja a módosított napirendet, amit a bizottság egyhangúlag, **7 igen** szavazattal elfogad.

**N A P I R E N D:**

1. A bölcsőde intézményi térítési díjának megállapítása

 Előterjesztő: Kövesdi Gáborné főigazgató

1. A Kőszegi Közös Önkormányzati Hivatal 2024. évi költségvetésének jóváhagyása

 Előadó a jegyző nevében: Cserkutiné Stipsics Edina pénzügyi és gazdálkodási osztályvezető

1. A 2025-2027. évekre vonatkozó középtávú tervezés keretszámának jóváhagyása

 Előadó a polgármestert nevében: Cserkutiné Stipsics Edina pénzügyi és gazdálkodási osztályvezető

1. Kőszeg Város Önkormányzata 2024. évi költségvetéséről szóló rendeletének megalkotása

 Előterjesztő: Básthy Béla polgármester

1. A szociális igazgatásról és az egyes szociális ellátási formák szabályairól szóló 21/2021. (VIII. 27.) önkormányzati rendelet módosítása

 Előadó a polgármester nevében: Dr. Dömötör Ramóna mb. igazgatási osztályvezető

1. Kőszeg Meseváros Óvoda és Bölcsőde főigazgatói munkakörére pályázat kiírása

Előadó a polgármester nevében: Dr. Dömötör Ramóna mb. igazgatási osztályvezető

1. Beszámoló a 2023. évben Kőszeg városában működő civil szervezetek számára nyújtott támogatások elszámolásáról és a civil szervezetek, valamint az önkormányzat kapcsolatrendszerének áttekintéséről

Előterjesztő: Básthy Béla polgármester

1. Az óvodai beiratkozás időpontjának és az óvodai körzetek meghatározása a 2024-2025. nevelési évekre

Előadó a polgármester nevében: Dr. Dömötör Ramóna mb. igazgatási osztályvezető

1. Jurisics-vár Művelődési Központ és Várszínház munkaterve

Előterjesztő: Pócza Zoltán intézményvezető

1. Kőszegi Városi Múzeum, Könyvtár és Levéltár munkaterve

Előterjesztő: Révész József intézményvezető

1. Kőszeg Meseváros Óvoda és Bölcsőde alapító okiratának módosítása

Előadó a polgármester nevében: Dr. Dömötör Ramóna mb. igazgatási osztályvezető

1. Csatlakozás az Élő Forrás Hagyományőrző Egyesület és a Hunyor Népfőiskola által kezdeményezett Közelítés Programhoz

Előterjesztő: Básthy Béla polgármester

1. **napirendi pont**

**A bölcsőde intézményi térítési díjának megállapítása**

**Előterjesztő: Kövesdi Gáborné főigazgató**

**Kövesdi Gáborné** elmondja, a személyes gondoskodást nyújtó intézmények intézményi térítési díjait a fenntartó határozza meg. A bölcsőde esetében az intézményi térítési díjat külön meg kell határozni a gyermek gondozására, nevelésére, nappali felügyeletére és a vele történő foglalkozásra, valamint *a gyermekek védelméről és a gyámügyi igazgatásról szóló 1997. évi XXXI. törvény* *(Gyvt.)* 148.§ (2) és 151.§ (4) bekezdésében foglaltak szerint a gyermekétkeztetésre vonatkozóan. Az előterjesztést nem kívánja kiegészíteni, de a kérdésekre szívesen válaszol.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**6/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

* 1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde Kincses sziget Bölcsődéjében 2024. évre az intézményi térítési díjat 0 Ft-ban határozza meg.
	2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde Horvátzsidányi Tücsök Bölcsődéjében 2024. évre az intézményi térítési díjat 0 Ft-ban határozza meg.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Kőszegi Közös Önkormányzati Hivatal 2024. évi költségvetésének jóváhagyása**

**Előadó a jegyző nevében: Cserkutiné Stipsics Edina pénzügyi és gazdálkodási osztályvezető**

**Cserkutiné Stipsics Edina** elmondja, hogy a Kőszegi Közös Önkormányzati Hivatal költségvetését a jogszabályoknak, illetve a megkötött megállapodásnak megfelelően elkészítették, melyet az 1. számú melléklet kiemelt előirányzatonként tartalmaz. A megemelkedett energiaárak, a garantált béremelkedések, valamint a köztisztviselők illetményalapjának emeléséről szóló Önkormányzati rendelet figyelembevételével számolva kerültek meghatározásra a kiadások. A kiadási oldalon tervezett előirányzatok a közös hivatal egészére vonatkoznak, azonban a személyi juttatások és munkaadót terhelő járulékok a megállapodásban rögzített 49 fő személyi jellegű kiadásait és járulékait, valamint a kőszegi székhely hivatal és a velemi kirendeltség működéséhez kapcsolódó dologi és felhalmozási kiadásokat tartalmazza. Bozsok önkormányzata 40%-kal, Velem önkormányzata 60%-kal járul hozzá a kiadásokhoz, Bozsok és Velem lakosságszámra eső részéhez. A melléklet mutatja a kiadásokat. Szívesen válaszol a kérdésekre.

**Molnár Zoltán** megkérdezi, hogy a decemberi döntésnek tudható, hogy közel 40 millióval több a hivatal működése a tavalyi évhez képest.

**Cserkutiné Stipsics Edina** igennel válaszol. A decemberi döntés és a garantált bérminimum emelkedése is közrejátszott.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**7/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Közös Önkormányzati Hivatal 2024. évi költségvetését a melléklet szerinti tartalommal fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A 2025-2027. évekre vonatkozó középtávú tervezés keretszámának jóváhagyása**

**Előadó a polgármestert nevében: Cserkutiné Stipsics Edina pénzügyi és gazdálkodási osztályvezető**

**Cserkutiné Stipsics Edina** elmondja, hogy az Önkormányzat az éves költségvetési rendelete elfogadásáig az államháztartásról szóló 2011. évi CXCV. törvény 29/A.§-a alapján határozatban állapítja meg a középtávú tervezés keretszámait. A fentiek alapján meg kell határozni az önkormányzat saját bevételeinek és az adósságot keletkeztető ügyletekből eredő fizetési kötelezettségeinek a költségvetési évet követő három évre várható összegét. A 2025-2027. évekre vonatkozó adatok eltérésének indokait röviden ismerteti. Elmondja, hogy a helyi adók esetén a COVID helyzet következményeként az Önkormányzatokat ért adóelvonási intézkedések miatt a helyi adó bevételek tovább már nem csökkennek, az iparűzési adó vonatkozásában megszűnt az 1%-os mértékre való csökkentés, illetve a közterületfoglalási bevételek összege egyéb közhatalmi bevételnek minősülnek, így a tényleges bevételek alapján az előző évek középtávú tervezésében szerepeltetett bevételek összegében nem történik emelés. Kéri a napirendi pont elfogadását.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**8/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy az államháztartásról szóló 2011. évi CXCV. törvény 29/A.§-a alapján a 2025-2027. évekre vonatkozó középtávú tervezés keretszámait fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Város Önkormányzata 2024. évi költségvetéséről szóló rendeletének megalkotása**

**Előterjesztő: Básthy Béla polgármester**

**Básthy Béla nevében Cserkutiné Stipsics Edina** elmondja, hogyaz előterjesztésben részletesen leírták azokat a jogszabályi, illetve egyéb rendelkezéseket, ami alapján az Önkormányzat Költségvetési rendelet tervezetének összeállítása készült. Kormányzati elvárás az Önkormányzatok energia fogyasztásának 25%-os csökkentett szinten történő fenntartása. Elmondható, hogy a takarékoskodás tovább folytatódott minden intézményben az idei évben is csökkenek a közüzemi kiadások.

Röviden ismerteti a személyi juttatásokat. Elmondja, hogy a minimálbér, a garantált bérminimum és a közfoglalkoztatás bére 2023. december 01-től emelkedett, 2024. január 1-től a pedagógusok új életpályával pedig emelkedett az óvodai dolgozók, pedagógusok, illetve a bölcsődei kisgyermek nevelők bére, mely jelentős bérnövekményt jelent az intézménynek.

A pedagógusok illetményemelkedését, valamint a pedagógus munkát közvetlenül segítők béremelését, valamint a kötelező átsorolásokat, és az egyéb törvény szerinti kötelező juttatásokat a tervezésnél figyelembe vették. Az alapilletmények előirányzatának tervezése 100%-on történt. A 3. számú információs tábla mutatja, hogy jelentéktelen összeggel kellett az Önkormányzatnak még hozzájárulnia. A normatíva teljes mértékben kifinanszírozza.

A többi intézmény esettében maradt az előző évi struktúra. A Szociális Gondozási Központ esetében a tavalyi évben született egy döntés, miszerint a Hajléktalanok átmeneti szállása megszűnik, ezért a költségvetésben április végéig tervezték a normatíváját. Az Idősek Otthona esetében egész évre terveztek, melyet röviden indokol.

Ismertetésre kerül az Intézményi dolgozónak havi 8000 Ft-os cafetéria juttatás betervezése, a jubileumi juttatások tervezetére.

A gyermekétkeztetési térítési díjak 2023. szeptember 01-től emelkedtek, ugyanakkor a szolgáltató 15 %-os rezsikulcs emelését követően 2023. január 01-től további 13 %-os rezsikulcs emelést kért (így 100%-os rezsikulcs), így ezzel az emeléssel számoltunk a szolgáltató felé. A gyermekétkeztetési feladatoknál az ellátottak számának változásával, az önkormányzati rendelet szerinti nyersanyagköltség összegével, valamint a szolgáltatóval megkötött szerződés szerint 100 %-os rezsiköltséggel számolták a kiadásokat.

2022. január 01-től a Gyermekorvosi ellátás Kőszeg Város feladata, mivel a házi gyermekorvosok nyugdíjba vonultak. Az Önkormányzat szerződést kötött a NEAK-kal, alkalmazottként egészségügyi szolgálati jogviszonyban foglalkoztatja a két körzet asszisztensét és 4 órában a munka törvénykönyve hatálya alá tartozó takarítónőt. A két körzetben továbbra is hirdetjük az egészségügyi szolgálati jogviszony keretében a jogszabályban meghatározott illetménnyel foglalkoztatható gyermekorvosi állásokat. Az álláshelyek az Önkormányzatnál kerültek feltüntetésre. Ezen kiadásokra a NEAK-tól tudnak támogatást lehívni, de csak a betöltött állásokra. Az orvosi ellátást jelenleg helyettesítéssel oldjuk meg, erre NEAK támogatás nem hívható le, ennek fedezetét az Önkormányzat kiadásainak tervezésénél figyelembe vették.

Ezt követően kiemelésre kerülnek a beruházások, fejlesztések. A projektek között olyan jelentős fejlesztések vannak, mint a 2022. év végén kapott 432 112 424 Ft-ból a Kőszegi iskolák épületenergetikai fejlesztésének megvalósítása, A Kőszeg Város Története TOP-PLUSZ projekt keretében a Hősök tornya épületének megújítása 362 466 938 Ft-ból. Tovább folytatódnak a megkezdett beruházások, mint az intermodális csomópont kialakítása, az ERASMUS projektek, HUNGARICUM pályázat és a TOP pályázatok.

Az intézmények létszámával együtt 218,75 az önkormányzati költségvetési létszámkeret. Ezzel a létszámkerettel kérik a költségvetési rendelet tervezet elfogadását.

**Fekete-Pataki Edit** szeretné pontosítani az első oldalonaTerületfejlesztési és Közigazgatási Minisztérium megnevezésének javítását, miszerint Közigazgatási és Területfejlesztési Minisztérium. Emellett az 5. oldalon egy számszaki hibát vélt felfedezni a fejlesztések összegében, mely 948 292 446 Ft. Számára kevesebb összegre jött ki, 947 292 446 Ft-ra.

**Cserkutiné Stipsics Edina** elmondja, hogy lehetséges, hogy nincs minden felsorolva és abból keletkezett a kevesebb összeg. Megköszöni az észrevételeket, testületi ülésig korrigálva lesznek.

**Fekete-Pataki Edit** érdeklődök, hogy aziskolák épületenergetikai és a Hősök tornya épületének megújításánál a pályázati összegek nem a teljes megítélt támogatási összegek. Kérné ennek is a korrigálását.

**Cserkutiné Stipsics Edina** elmondja, hogy 2023. évében márt történt belőlük felhasználás, ez az összeg a maradvány összeg. A kapott támogatásból a 2024. évére maradt forrás. Köszöni az észrevételt, ez is korrigálásra kerül.

**Molnár Zoltán** megjegyzi, hogy minden intézmény próbált visszafogottan gazdálkodni.Van olyan intézmény, ahol csökkenést is lát, az előző évhez képest. Bár nem tudja, hogy miből adódott, hogy kevesebb lett a kiadás összege, de ennek ellenére csak gratulálni tud.

**Cserkutiné Stipsics Edina** elmondja, hogy a tavalyi évben nagyon sok projekt megemelte a főirányzat összegét.

**Molnár Zoltán** megjegyzi, hogy a számok tekintetében bőven az infláció alatt vannak. Ezt követően egy észrevételt szeretne megosztani, miszerint polgármester úrral többször egyeztettek, hogy hol lehetne egy műfüves pályát kialakítani. A szóba jött területek, melyet nem most csak a jövőben nézve szeretné, ha az Önkormányzat foglalkozna a lehetőségekkel. Jó lenne egy önerőt nem igénylő pályázattal megvalósítani, azonban a közműveket, a telek leendő építési terület összes ellátottságát meg kellene oldania a pályázónak. Ehhez jó lenne egy tanulmány vagy terv készítése, mely majd az adott évi költségvetésben szerepelhetne. Előre gondolkodva összegzi, ha erre a műfüves pályára nyernek egy pályázatot, a városnak ne akkor keljen szembesülnie, hogy még sincs a kivitelezésre pénze. Ezt beterveztetné a költségvetésbe.

**Básthy Béla** elmondja, hogy ott még nem tart a dolog, hogy be tudják emelni a költségvetésbe, melyet röviden indokol.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **tervezett rendelet módosítást,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**9/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy az államháztartásról szóló 2011.évi CXCV. törvény és a végrehajtásáról szóló 368/2011. (XII. 31.) Korm. rendelet alapján az Önkormányzat 2023. évi költségvetéséről szóló rendelet tervezetet fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A szociális igazgatásról és az egyes szociális ellátási formák szabályairól szóló 21/2021. (VIII. 27.) önkormányzati rendelet módosítása**

**Előadó a polgármester nevében: Dr. Dömötör Ramóna mb. igazgatási osztályvezető**

**Dr. Dömötör Ramóna** elmondja, hogy a garantált bérminimum összegének ismeretében alakították ki véleményünket a szociális ellátásokról szóló 21/2021. (VIII. 27.) önkormányzati rendeletben meghatározott jövedelemhatárok, illetve a megállapítható támogatások tekintetében. Ezt követően röviden ismerteti a javasolt jövedelemhatárokat, a gyermekek jogán adható, valamint az alkalmanként jelentkező többletkiadások miatt adható támogatást javasolt összegeit. A rendkívüli települési (temetési) támogatás esetében a korábbi 5 sávos rendszer helyett javasolják a 3 sávba rendezett települési támogatást, melyet a megszüntetni tervezett sávok kihasználatlanságával indokolja. Elmondja, hogy a Pénzügyi Osztály jelezte, hogy a tavalyi évben a Magyar Államkincstár ellenőrizte a pénzbeli támogatásra nyújtott állami támogatással szemben elszámolt kiadásokat és megállapítása alapján a természetbeni ellátási formák pénzbeli szociális keretből történő elszámolására nincs lehetőség. Az Önkormányzatnak ezen összeget a kötelezően ellátandó feladatokra biztosított támogatásokból kell megoldania. A fentiek alapján a lakfenntartási támogatás tekintetében új rendszert szeretnének kiépíteni, melyet ismertet. Kiemeli, hogy a rendeletből kimaradt, de a testületi ülésre korrigálva lesz, amennyiben az önkormányzati bérlakásokra igényli a lakásfenntartási támogatást és jogosult is lesz rá, azok a sima lakásfenntartási támogatásra már nem lesznek jogosultak és fordítva is.

Az Szr 24. §-a értelmében az intézményi térítési díjakat a képviselő-testület az intézményvezető javaslata alapján minden év február 28-ig felülvizsgálja. Tekintettel arra, hogy az Idősek Otthonát és Idősek Klubját a Máltai Szeretetszolgálat a tervek szerint az idei év folyamán átveszi, a Hajléktalan Szálló pedig 2024. április 30. napjával megszűnik, így Intézményvezető asszony nem tartja indokoltnak a térítési díjakon történő változtatást, így annak módosítására nem tett javaslatot.

A Rendelet tervezet 10. § (2) bekezdésében az 5. §-t és a 6. §-t, 6. §-ra és 7. §-ra szeretné módosítani, ugyanis elírás történt.

**Gelencsér Attila** megkérdezi, amennyiben a lakásfenntartási támogatás március 1-től alkalmazzák, akkor a már meglévő lakásfenntartási támogatásra jogosult személyek esetében újra számítják a támogatás összegét?

**Dr. Dömötör Ramóna** nemmel válaszol.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **tervezett rendelet módosítást,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**10/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a szociális ellátásokról szóló 21/2021. (VIII. 27.) önkormányzati rendelet tervezetet fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Meseváros Óvoda és Bölcsőde főigazgatói munkakörére pályázat kiírása**

**Előadó a polgármester nevében: Dr. Dömötör Ramóna mb. igazgatási osztályvezető**

**Dr. Dömötör Ramóna** elmondja, hogy a Kőszeg Város Önkormányzata fenntartásában működő Kőszeg Meseváros Óvoda és Bölcsőde főigazgatójának megbízása 2024. július 31-én lejár. A pedagógusok új életpályájáról szóló 2023. évi LII. törvény 73. § (1) bekezdése értelmében intézményvezetői feladatot többcélú köznevelési intézményben a főigazgató láthat el, melynek betöltése nyilvános pályázat útján történik, ezért szükséges pályázatot kiírni, a jogszabály szigorú keretek ad a tartalmi elemeire. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**11/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde főigazgatói munkakörére szóló pályázati felhívást a melléklet szerinti tartalommal fogadja el és közétételét ennek megfelelően rendelje el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Beszámoló a 2023. évben Kőszeg városában működő civil szervezetek számára nyújtott támogatások elszámolásáról és a civil szervezetek, valamint az önkormányzat kapcsolatrendszerének áttekintéséről**

**Előterjesztő: Básthy Béla polgármester**

**Básthy Béla** elmondja, hogyKőszeg Város Önkormányzata évről évre költségvetésében a városban működő kiemelt tevékenységet végző civil szerveződések számára egy elkülönített alapot, Önkormányzati Kiemelt Civil Alapot hoz létre. Az Önkormányzati Kiemelt Civil Alapból azok a civil szerveződések részesülhetnek, melyek kötelező vagy önként vállalt önkormányzati feladatot az Önkormányzattal kötött feladatátvállalási megállapodás alapján végeznek, továbbá amelyek tevékenységük kiemelkedő mivolta miatt az Önkormányzattal létrejött együttműködési megállapodással rendelkeznek. Ezt követően megemlíti az egyéb, valamint a saját támogatási kereteket. Ezt követően megköszöni Nemesné Udvardi Ildikó - polgármesteri referens munkáját.

**Fekete-Pataki Edit** jelzi, hogy a határozati javaslatban elírás történt az évben, így kéri annak javítását 2022. évet 2023. évre.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**12/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a 2023. évben Kőszeg városában működő civil szervezetek számára nyújtott támogatásokról, és a civil szervezetek, valamint az Önkormányzat kapcsolatrendszerének áttekintéséről szóló beszámolót elfogadja.

1. **napirendi pont**

**Az óvodai beiratkozás időpontjának és az óvodai körzetek meghatározása a 2024-2025. nevelési évekre**

**Előadó a polgármester nevében: Dr. Dömötör Ramóna mb. igazgatási osztályvezető**

**Dr. Dömötör Ramóna** elmondja, hogy a jogszabályokat és a tavalyi évet figyelembe véve javasolják, hogy a 2024/2025-ös nevelési évre az óvodai beíratás időpontja a Kőszeg meseváros Óvoda és Bölcsődében – a 3. életévüket 2024. augusztus 31-ig betöltő gyermekek részére – 2024. április 22-én és 23-án 8.00-16.00 óra közti időpontban kerüljön meghatározásra. Megköszöni a figyelmet.

**Velkyné Ball Andrea** felhívja a bizottság figyelmét, hogy a Kőszegfalvi Tagóvodában elég nagy igény lenne a bővítésre, előre láthatóan van-e megoldás. Az idei évben sokan betöltik a 3. életévüket, ezek a családok mennyire számíthatnak, hogy helyben el tudják-e helyezni a gyermekeiket az óvodában.

**Kövesdi Gáborné** megerősíti, hogy a tagintézménnyel valóban kigyűjtötték az érintett óvodaköteles gyermekek számát az elkövetkező három évre. Valóban meghaladja a 30 fős létszámot, nem túl sokkal. Változóként számolni lehet egy esetleges költözésre, vagy akár betelepülésre. A konkrét adatok tekintetiben mindenképpen el kell gondolkodni, mivel nagyon nehéz megoldani az ottani helyzetet. Ezt követően röviden ismerteti a tavalyi év egyedi esetét.

Tudnak a helyzetről, beszélnek róla, ha tudnak konkrét számításokat mindenképpen jelzik a fenntartó felé a megoldást illetően.

**Bárthy Béla** köszöni a jelzést. Próbál még fókuszáltabban odafigyelni erre a kőszegfalvi kérésre.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**13/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde óvodai beíratásának időpontját, az óvodai felvételi körzeteket, az óvodák nyitvatartását a 2024/2025. nevelési évre a mellékletben foglaltak szerint határozza meg és tegye közzé.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Jurisics-vár Művelődési Központ és Várszínház munkaterve**

**Előterjesztő: Pócza István Zoltán intézményvezető**

**Pócza István Zoltán** nem egészíti ki az előterjesztést. Érdekeségképpen csak annyit fűz hozzá, amióta elkészítette az előterjesztést, a várprojektben beszerzett technikai eszközök folyamatosan mennek tönkre. A 150 literes bojler, a hűtő, a lámpák kiégése. Elmúlt több mint 10 év és ezek a berendezések szép lassan tönkremennek. Az energetikai takarékoskodás saját hatáskörben elkezdődött, a cserék folyamatosak. Folyamatosan próbálnak hosszú távon fejlődni.

**Fekete-Pataki Edit** észrevétele, hogy a Kőszegi Borbarát Hölgyek Egyesületénél már nem – Orbán-Tóth Adrienn, hanem Horváthné Tóth Adrienn. Kéri ennek módosítását.

Mivel kérdés, hozzászólás és több észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**14/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága az 1997. évi CXL. törvény 78/I. § (4) bekezdés b) pontjában biztosított jogkörében a Jurisics-vár Művelődési Központ és Várszínház 2024. évre szóló munkatervét és az annak részét képező szolgáltatási tervet a melléklet szerinti tartalommal jóváhagyja.

1. **napirendi pont**

**Kőszegi Városi Múzeum, Könyvtár és Levéltár munkaterve**

**Előterjesztő: Révész József intézményvezető**

**Révész József** elmondja, hogy a jogszabályi feltételeknek megfelelően készült el a munkaterv, melyet nem egészít ki. A felmerülő kérdésekre szívesen válaszol.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**15/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága az 1997. évi CXL. törvény 50. § (2) bekezdés a) pontjában és a 65. § (2a) bekezdésében biztosított jogkörében a Kőszegi Városi Múzeum, Könyvtár és Levéltár 2024. évre szóló munkatervét a melléklet szerinti tartalommal elfogadja és jóváhagyja.

1. **napirendi pont**

**Kőszeg Meseváros Óvoda és Bölcsőde alapító okiratának módosítása**

**Előadó a polgármester nevében: Dr. Dömötör Ramóna mb. igazgatási osztályvezető**

**Dr. Dömötör Ramóna** elmondja, hogy a pedagógusok új életpályájáról szóló 2023. évi LII. törvény rendelkezései szerint 2024. január 1. napjával a korábbi közalkalmazotti jogviszony köznevelési foglalkoztatotti jogviszonnyá, illetve az ott meghatározott esetekben munkaviszonnyá alakult. A fenti változásokat szükséges az intézmény alapító okiratában is rögzíteni.

**Keszei Balázs** megkérdezi az új életpálya modellel kapcsolatban, hogy vannak-e olyan dolgozók, aki 32,2 %-nál magasabb fizetést kaptak.

**Kövesdi Gáborné** igennem válaszol. Azok körében, akik kevesebb ideje vannak a pályán, ott is emelkedés tapasztalható. Röviden ismerteti a sávos illetményrendszerüket, a tól-ig terjedő sávokat. A továbbiakról egyeztetni kellett, hogy kinek mennyit tudnak biztosítani.

**Básthy Béla** is megerősíti, hogy az állami finanszírozásnál a minimum összeget kötelező volt megadni. A maximális lehetőségig nem kapták meg az állami finanszírozást, hozzá kellett tenni a saját bevételekből. Egy határt kellett kijelölni, a pedagógusok béremelésének mértéke 32.2%, de személyenként eltérő, van, akié több és van, akié kevesebb. Kellett egy határt kijelölni, hogy a törvénynek megfeleljenek, az összes erre a célra kapott forrást, azt bérekre költsék.

Kérdés azonban, hogy ennek során hogyan változnak az Önkormányzat finanszírozási pozíciói. Tavaly hozzá kellett tenni, hogy meglegyenek a bérek. A bérezés kérdése mindig egy belső feszültség okozója lesz.

**Keszei Balázs** köszönetet mond az Önkormányzatnak a kollegák nevében. Az iskolájukban csupán ketten kaptak 32,2 %-os béremelést, a többiek ennél sokkal kevesebbet.

**Molnár Zoltán** elmondja, hogy a piaci szférában azt tapasztalja, hogy egy pályakezdő magasabb bérrel rendelkezik, mint egy több éve ott dolgozó hűséges kolléga. Egy értékelési, rendszert kellene kidolgozni.

Mivel több kérdés, hozzászólás és több észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**16/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde alapító okiratának K/1018-1/2024. számú Módosító Okiratát, valamint a Kőszeg Meseváros Óvoda és Bölcsőde K/1018-2/2024. számú módosításokkal egységes szerkezetbe foglalt Alapító Okiratát hagyja jóvá.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Csatlakozás az Élő Forrás Hagyományőrző Egyesület és a Hunyor Népfőiskola által kezdeményezett Közelítés Programhoz.**

**Előterjesztő: Básthy Béla polgármester**

**Básthy Béla** röviden ismerteti az előterjesztést, a program célját. A programhoz azok az Önkormányzatok csatlakozhatnak, akik nem szeretnék, hogy ünnepeiken, rendezvényeiken a kétes értékű playback színpadi előadások jelenjenek meg. Szívesen költenek kultúrára, az értékhordozó előadók fellépéseire. Élő és hagyományokat őrző kultúrák támogatásával.

**Pócza István Zoltán** hozzáfűzi, hogy Jurisics-vár Művelődési Központ és Várszínházmár tagja az Egyesületnek. Az Önkormányzat által finanszírozott rendezvényeknél ezek a célok már megvalósulnak. A magyar Állam nagyon sok vidéki települést támogat értékteremtő kultúra irányában, e helyett sokszor a kis településeken az alacsonyabb színvonalú előadók lépnek fel. Ezért jött létre ez a kezdeményezés, ha már állami támogatásból működnek és léteznek akkor az értékadó legyen.

**Csiki István** is örül a kezdeményezésnek.

**Molnár Zoltán** egyetért a minőséggel, azonban ez a szó, hogy közízlést romboló, ledegradálja az előterjesztést. Mindenkinek más a minőségi érték, ezért kéri, hogy körültekintően bánjanak ezzel a szóval. Az előterjesztésben szereplő közízlést romboló kifejezés, arra utal, hogy aki a fent említett előadók koncertjén részt vesz, az nem felel meg a közízlésnek.

**Gelencsér Attila** szerint is jó az ötlet, de megkérdezi, hogy hol van az a bizonyos szint? Véleménye szerint ez nehéz kérdés, hiszen egyénenként nagyon eltérő.

**Básthy Béla** véleménye, hogy próbálják preferálni az élő zenét, a kultúrát a hagyományok megőrzését. Ha egy élő zenés fellépő is annyit kap egy fellépésért, mint egy playback előadó, akkor a kezdeményezők azt látják, hogy nagyon komoly pénzeket költenek el az Önkormányzatok nem élőben történő fellépésekre. Az előterjesztés arról szól, hogy az Önkormányzat a saját szervezésű rendezvényein előnyben részesíti az élő koncertet adó és hagyományokkal rendelkező fellépőket.

**Molnár Zoltán** kéri, hogy a közízlést romboló megfogalmazás a testületi ülésre módosuljon. Van olyan életkörülmények között élő réteg, akik egy kézműves foglalkozásnak, egy komoly zenei rendezvénynek, egy várszínháznak sosem lesznek a célközönségei. Amikor nem lehet rábírni, hogy a saját életkörülményeit rendezze, nem fog ezekre a rendezvényekre elmenni. Ez nem közízlés ellenes, neki ez az ízlésé, amit tiszteletben kell tartani. A mai fiatalok zenei ízlése, amit hallgatnak az is közízlést romboló?

**Pócza István Zoltán** szerint senki nem tilt be semmit sem, ebben az esetben arról van szó, hogy az állami és önkormányzati forrásokat a kultúrára az élő zenére szánják.

Mivel több kérdés, hozzászólás és több észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**17/2024. (II.08.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy nyilvánítsa ki azon szándékát, hogy csatlakozni kíván az Élő Forrás Hagyományőrző Egyesület – Hunyor Népfőiskola által kezdeményezett KÖZELÍTÉS PROGRAMHOZ, mely **„Értékadó Kultúra” tanúsítványt** ad a céljaival egyetértő és azzal azonosulni tudó Önkormányzatoknak.
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy hatalmazza fel a polgármestert a csatlakozási nyilatkozat aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.10 perckor berekeszti.

Kelt, mint az első oldalon.

Fekete-Pataki Edit

 bizottsági elnök bizottsági tag